Bapedi
(Ba)pedi, kitaip (ba)marotengai, šiaurės (ba)sotai – Afrikos tauta, daugiausia gyvenanti PAR (Limpopo ir gretimose provincijose). Yra viena iš tautų, priskiriamų soto-tsvana kultūrinei grupei. Bapedi plačiąja prasme yra grupė, kalbanti šiaurės soto kalba, kuri kartais dar vadinama sepedi, viena iš bantų kalbų. Siaurąja prasme tai yra tik viena iš šia kalba kalbančių genčių.